***REŠITVE NALOG PETNAJSTEGA GRADIVA***

1. Kateri hormon uravnava krvni sladkor?

Vsebnost glukoze v krvi uravnava hormon inzulin.

1. Kaj je značilno za bolezen diabetes ali sladkorna bolezen?

Pri diabetesu je hormona inzulina premalo ali pride do nezmožnosti njegove uporabe.

1. Kateri sladkorji so prisotni v sadju in zelenjavi?

Prisotni so: glukoza, fruktoza in saharoza.

1. Kako imenujemo mlečni sladkor?

Mlečni sladkor se imenuje laktoza.

1. Kaj je končni produkt razgradnje škroba?

Škrob se razgradi do glukoze. Celice jo potrebujejo za celično dihanje.

1. Kje se skladišči presežek glukoze?

Presežek glukoze se skladišči kot glikogen (živalski škrob) v mišicah in jetrih.

1. Zakaj so pomembne prehranske vlaknine?

Prehranske vlaknine se ne prebavijo, pomembne so, ker pomagajo pri prebavi, upočasnjujejo prebavo, znižujejo vsebnost holesterola in glukoze v krvi.